Юрий Чавайным мый иуымше да пытартыш гана Марий пединститутышто 1965 ий 20 апрельыште ужынам. Тудо кечын мемнан историй-филологий факультетыште студент Гани Гадиатовын «Рвезе кумыл» икымше книгаже лекме амал дене сылнымут-сылнысем кас эртаралте. Тушто Юрий Чавайн ватыже Эмилия Гавриловна дене толын ыле. Тыгак лийыныт Валентин Колумб, Семен Николаев, Геннадий Чемеков. А Валентин Исинеков, Василий Каменский, Александр Селин мемнан семынак студент ыльыч. Нине еҥ-валкын чурийышт тудо шошо кастене ыштыме снимкыште аралалтыт.